রিতু কারিধল
রিতু কারিধল একজন ভারতীয় বিজ্ঞানী। তিনি ভারতীয় মহাকাশ গবেষণা সংস্থার (ইসরো) সঙ্গে যুক্ত আছেন। মঙ্গল গ্রহের কক্ষপথে একটি যান মঙ্গলযান পাঠানোর অভিযানের জন্য যে দলটি তৈরী হয়েছিল, তিনি তার উপ-পরিচালক ছিলেন। তাকে ভারতের "রকেট নারী" হিসাবে অভিহিত করা হয়েছে। তার জন্ম এবং বড় হয়ে ওঠা, সবই লখনউতে। তিনি একজন মহাকাশ প্রকৌশলী। তিনি এর আগেও ইসরোর অনেক প্রকল্পের সঙ্গে কাজ করেছেন। সেইরকম কিছু প্রকল্পে তিনি কর্ম পরিচালকও ছিলেন।